# La Terrasseta de Preixens

La Terrasseta de Preixens és un grup de música format a Preixens el 2008 per components de Tàrrega, Cervera i Igualada que han publicat quatre discs. La seva cançó Final Feliç, que forma part del seu tercer treball "Candidatura", va ser la més escoltada de Lleida a la plataforma Spotify el juliol de 2015.

## Història

El 2008 es reunien a la terrassa del bar de Preixens. Quan els van proposar el primer concert, sense una formació establerta ni repertori van decidir anomenar-se La Terrasseta de Preixens. A partir d'aquí es van incorporant membres i es van creant les primeres cançons que passejaran en més d'una cinquantena de concerts abans d'auto-editar el seu primer disc, El Gran Desgraciat l'agost del 2011. A finals d'aquell estiu presenten el seu primer videoclip a la ciutat de Tàrrega.
L'èxit del primer disc els porta a participar i guanyar dos concursos de grups emergents. El 2011 el concurs de Música Jove d'Igualada. I el 2012 la quarta edició del concurs Engresca't. Aquest últim els va permetre tocar a l'escenari principal del festival Telecogresca 2012. El premi també consistia a enregistrar cinc cançons a Casafont Records que formarien part del seu segon disc, Rapinyaires. Conceben la venda de discs com un model esgotat i pensen permetre la descarrega gratuït atreu més públic als seus concerts.
Aquest disc va ser finançat en part gràcies a una campanya de micromecenatge. En aquest disc van comptar amb les col·laboracions de Tomeu Penya i El Petit de Cal Eril als temes No Tinc Son i Muntanyes respectivament. A més, la banda targarina va voler fer un homenatge a la Nova Cançó en l'any del 50è aniversari de carrera musical d'en Quico Pi de la Serra. A Rapinyaires, el cantautor va col·laborar amb el grup per re-interpretar un dels seus temes més blasfems, Si els fills de puta volessin no veuríem mai el sol. El febrer de 2013 enregistren el seu segon videoclip amb una de les cançons d'aquest segon disc. A finals d'estiu de 2013 van a Mallorca a fer un concert acompanyats per Tomeu Penya.
Amb la producció de David Rosell, als estudis Can Pardaler. Candidatura (autoeditat, juny de 2015) és el tercer disc de la banda. Compten amb les col·laboracions de Carles Belda, Titot, Joan Garriga i David Rosell (Dept) a la cançó El Govern Més Animal. Van enregistrar el seu tercer videoclip i foren el primer grup català en utilitzar la tecnologia 4K. L'any 2016 segueixen girant el seu tercer treball "Candidatura" a diferents festes majors i festivals, com el Concert de l'Estelada, el Paupaterres o l'Acampada Jove.
"Tou" és el quart treball dels targarins on es submergeixen en el pop i l'electrònica sense deixar enrere la festa i la fusió dels anteriors discs. Tot i que el disc no va sortir fins a mitjans de maig, la primera parada fou el Concert de l'Estelada de Vilanova de Bellpuig on van repetir per segon any consecutiu. Després de la sortida del disc van estrenar-lo a Ivars d'Urgell i posteriorment van passar per festes majors de Belianes, Arbeca, Manresa, Montclar d'Urgell o el barri de Gràcia, entre d'altres, i festivals com l'Acampada Jove, el Paupaterres o la Fira del Teatre de Tàrrega, dins la programació musical d'aquest. A finals del 2017 el grup anuncia que el teclista de la banda, Javi Tanarro, deixarà la banda al finalitzar la gira.
El 2018 presenten un nou directe renovat que presenten per primer cop a la Festa Major de Tàrrega. El 13 de juliol celebren el seu 10è aniversari amb un concert emmarcat dins del festival Paupaterres amb la col·laboració de Diga'ls-hi Inquiets i l'edició d'una samarreta commemorativa. Un cop acabada la gira, Jordi Palou, vocalista i guitarrista, i Marc Vilarrubias, baixista, deixen la banda. En el seu lloc, Vilarrubias és substituït pel baixista Jordi Reixach "Mante". També s'afegirà a la formació el teclista Guillem García, ex-membre de Pepet i Marieta.
De cara al 2019, La Terrasseta de Preixens torna a passar per escenaris clàssics de la seva trajectòria com el Concert de l'Estelada de Vilanova de Bellpuig o el festival Paupaterres. La formació, renovada, estrena l'EP "Potxons", produït pel valencià Mark Dasousa i que inclou el tema "Surt el sol", escollit per representar Cervera Capital de la Cultura Catalana 2019.

## Notes

* ↑ «Quina és la música preferida dels catalans, segons Spotify?». Nació Digital - Canaldigital, 14-07-2015. Arxivat de l'original el 2015-07-15 [Consulta: 5 novembre 2015].
* ↑ «La Terrasseta de Preixens ofereix de franc a internet el seu segon disc, "Rapinyaires"». TV3, 23-07-2013.
* 1 2 3 Ferran, Anna «La terrasseta de Preixens: 'La gent que ens segueix ens fa com a grup'. La formació de la Noguera presentarà el segon disc». Reus Digital, 16-07-2013.
* ↑ «Els terrassetos a TV3» (en català). [Consulta: 15 juliol 2015].
* ↑ «La Terrasseta de Preixens». Institut d'Estudis Ilerdencs, s.d. Arxivat de l'original el 2015-07-16. [Consulta: 15 juliol 2015]. «Guanyadors dels concurs de Música Jove d'Igualada»
* ↑ «Engresca't 2012». Engresca't, 24-02-2012. Arxivat de l'original el 2015-07-15. [Consulta: 5 novembre 2015].
* 1 2 «Rapinyaires Desperta!». Casafont Records. [Consulta: 4 novembre 2015].
* ↑ «Nou disc i videoclop de La Terrasseta de Preixens». Verkami, 2013. [Consulta: 15 juliol 2015].
* ↑ Palà, Roger «Pi de la Serra, 50 anys de blasfèmies». VilaWeb, 17-01-2014.
* ↑ Bruguera, Francesc «La Terrasseta de Preixens, a Girona». El Punt Avui, 11-07-2013.
* ↑ «El programa electoral de La Terrasseta de Preixens: Presenten el tercer disc, 'Candidatura'». Enderrock.cat, 16-05-2015. [Consulta: 15 juliol 2015].
* ↑ Aliaga, Xavier «La Terrasseta de Preixens presenta 'Candidatura'». El Temps, 21-05-2015. Arxivat de l'original el 2015-07-15 [Consulta: 15 juliol 2015]. Arxivat 2015-07-15 a Wayback Machine.
* ↑ Valls, Cristina «La Terrasseta de Preixens: 'Som els Andy Warhols de les revetlles'». Reus Digital, 20-05-2015. (intervista)
* ↑ «La Terrasseta de Preixens estrena el clip de «Je t'aime»». Nació Digital, 21-05-2015. «ha rodat aquest videoclip amb tecnologia 4K, convertint-se així en el primer grup català que utilitza aquesta nova tecnologia»
* ↑ «L'Acampada Jove ja té cartell complet». Fésta, 16-06-2016. [Consulta: 23 juny 2017].
* ↑ «Una altra volta de la Terrasseta de Preixens». Enderrock, 30-03-2017. [Consulta: 23 juny 2017].
* ↑ «Tot a punt per a la 14a edició del Concert de l'Estelada a Vilanova de Bellpuig». Llibertat.cat, 18-04-2017. [Consulta: 23 juny 2017].
* ↑ «La Terrasseta de Preixens: ‘Amb aquest disc arribem a un nou públic’». Reus Digital, 13-06-2017. [Consulta: 23 juny 2017].
* ↑ «Cesk Freixes, Miquel del Roig, La Terrasseta de Preixens, Itaca Band i Els Amics de les Arts tanquen el cartell de l'Acampada Jove 2017». Acampada Jove, 25-05-2017. Arxivat de l'original el 2018-08-07. [Consulta: 23 juny 2017].
* ↑ «La Terrasseta De Preixens». [Consulta: 7 agost 2018].
* ↑ Territoris.cat. «El Festival Paupaterres de Tàrrega presenta el cartell amb 16 formacions» (en castellà). [Consulta: 9 agost 2019].
* ↑ «Caçadors de vídeos: La Terrasseta de Preixens estrena el videoclip de 'Surt el sol', la cançó de Cervera Capital de la Cultura Catalana 2019», 19-02-2019. [Consulta: 9 agost 2019].

## Enllaços externs

* «La Terrasseta de Preixens». Viasona.